मलिक बोले- होली के बाद सील कर देंगे दिल्ली
महिलाएं संभालेंगी धरने की कमान
गिगनाऊ में नेशनल हाईवे के समीप जाटों ने दिया धरना
धनानामें आरक्षण के लिए चल रहे धरने पर संघर्ष समिति के राष्ट्रीय अध्यक्ष यशपाल मलिक ने धरने पर पहुंच दिल्ली जंतर मंतर पर पहुंचने का न्यौता दिया। यशपाल मलिक उनके साथ पहुंचे समिति के राष्ट्रीय महासचिव अशोक बलहारा कहा होली तक अगर सरकार ने बातें नहीं मानी तो आर पार की लड़ाई लड़ने के लिए भी जाट समाज से तैयार रहने को कहा। धरने को संबोधित करते हुए समिति महासचिव अशोक बलहारा ने सरकार पर आरोप लगाते हुए कहा कि सरकार ने सिर्फ जाट समाज के लोगों पर मुकदमे दर्ज कर जेल भेजा है जबकि जाट समाज के लोगों की जान माल की हानि करने वाले लोगों पर कोई मुकदमा दर्ज नहीं किया।
उन्होंने कहा कि सरकार जाट समाज की शांति की काफी परीक्षा ले चुकी है। उन्होंने युवाओं को कहा कि जो वे चाहते हैं वे दिन जल्द ही आने वाला है। होली के बाद ट्रैक्टरों से पहुंच कर दिल्ली को चारों तरफ से घेर कर सील कर दिया जाएगा तथा आर पार की लड़ाई लड़ी जाएगी। पत्रकारों से चर्चा करते हुए उन्होंने कहा कि हमने संविधान के दायरे में रहते हुए अपनी मांगें मानी है। लेकिन सरकार उनकी बात नहीं सुन रही। कल दिल्ली में राष्ट्रपति को ज्ञापन सौंपने के बाद दिल्ली घेरने की तारीख की घोषणा की जाएगी। 11 मार्च को पीएम मोदी और अमित शाह की होली जलाई जाएगी। तथा उसके बाद नेता जी सुभाष चंद्र बोस की तर्ज पर दिल्ली चलो का नारा देते हुए समाज के सभी लोग दिल्ली को घेरेंगे।
उन्होंने कहा कि गांवों में 80 प्रतिशत जनसंख्या रहती है जिसमें 35 प्रतिशत जाट हैं। और अन्य 45 प्रतिशत ग्रामीण जाटों के साथ है जिस कारण अब आगे हरियाणा में कभी भी बीजेपी की सरकार नहीं बनेगी। उन्होंने कहा कि यूपी में तो 11 मार्च को बीजेपी को आइना दिख जाएगा। उन्होंने लोगों से असहयोग आंदोलन पूरे जोर शोर से चलाने की कहते हुए कहा कि आज के बाद बिजली पानी बिल नहीं भरने तथा बैंकों के कर्ज भी कोई नहीं लौटाएगा। उन्होंने जाट समाज के लोगों से कहा कि जो दुकानदार जाट आरक्षण में साथ नहीं दे रहे उन दुकानदारों का बहिष्कार करें तथा उनसे समान खरीदें। उन्होंने समाज के लोगों से होली मनाने की भी अपील की। उन्होंने धनाना धरने के पदाधिकारियों को निर्देश देते हुए कहा कि दो मार्च के बाद पांच छह गाड़ियां प्रचार में लगा कर होली के बाद दिल्ली घेराव के लिए प्रचार करना शुरू कर दिया जाए तथा अधिक से अधिक ट्रैक्टरों का रजिस्ट्रेशन कर लोगों को बुलावा दिया जाए। उन्होंने कहा कि जल्द ही दिल्ली घेराव की तारीख की घोषणा कर दी जाएगी। धरने की अध्यक्षता सूबेदार राजमल ने की। इस अवसर पर कप्तान भीम सिंह मिताथल, मा. दीवान सिंह जाखड़, राजकुमार मुंढ़ाल, मा. राजसिंह, हवासिंह घुसकानी, बलबीर सूई, जगत सिंह मिताथल, सचिन जताई, बलबीर, अमरीक सिंह, नाहनी देवी, शीला, किताबो मिताथल बाबू शीशराम सहित अनेक लोग उपस्थित रहे।
चरखी दादरी/ बाढड़ा | अखिलभारतीय जाट आरक्षण संघर्ष समिति ने चरखी दादरी के साथ ही बाढड़ा में जाट न्याय धरने की शुरुआत कर दी है। बुधवार को बाढड़ा के सतनाली रोड स्थित बालेश्वर धाम के समीप धरना शुरू किया गया है। जाट न्याय धरने की शुरुआत शांति हवन के साथ आरंभ हुई। वहीं जिले में दो जगह धरना होने से पुलिस प्रशासन भी अलर्ट हो गया है। जिसने बाढड़ा में हरियाणा पुलिस की दो कंपनियां तैनात कर दी हैं। लगातार जाट न्याय धरने पर लोगों की भीड़ बढ़ती जा रही है। वहीं सरकार के साथ जाट समुदाय की बैठक में सहमति नहीं बनने से बुधवार को अखिल भारतीय जाट आरक्षण संघर्ष समिति ने बाढड़ा में भी धरना शुरू कर दिया है। समिति जिला प्रधान राजकुमार हड़ौदी ने बुधवार को बाढड़ा में शांति हवन के साथ जाट न्याय धरना शुरू करवाया।
जाट आंदोलनकारी गुरुवार सुबह सात बजे दिल्ली के लिए रवाना होंगे। जाट नेता कुलदीप धनाना मा. अजीत धनाना ने बताया कि जाट नेता यशपाल मलिक के अनुसार दो मार्च को वे दिल्ली केवल राष्ट्रपति को ज्ञापन देने पहुंचेंगे। होली के बाद ही बड़ा आंदोलन शुरू किया जाएगा। यहां तक की दिल्ली को सील भी कर दिया जाएगा। इसलिए दो मार्च को केवल 1500 लोग ही दिल्ली पहुंचेंगे। इसके लिए 100 से अधिक बड़ी गाड़ियों को बुक किया गया है। इसके अतिरिक्त कुछ गाड़ियां पदाधिकारियों सदस्यों की भी होगी। उन्होंने बताया कि हम यहां से दिल्ली के लिए सुबह सात बजे रवाना होंगे।
धनाना के जाट आरक्षण आंदोलन में ट्रैक्टर ट्राली चलाकर शामिल होने जाती गांव नांगल की मीना।
चांग. धनाना में जाट आरक्षण धरने को संबोधित करते जाट नेता यशपाल मलिक।
bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva